Source: http://legislatie.just.ro/Public/DetaliiDocumentAfis/1312
Timestamp: 2020-02-26 23:10:35+00:00

Document:
HG 1222 26/11/1990 - Portal Legislativ
HOTĂRÎRE nr. 1222 din 26 noiembrie 1990privind regimul impozitelor şi taxelor aplicabile reprezentantelor din România ale societăţilor comerciale sau organizaţiilor economice străine, precum şi drepturile şi obligaţiile legate de salarizarea personalului român
Publicat în MONITORUL OFICIAL nr. 132 din 26 noiembrie 1990
Guvernul României hotărăşte: + Capitolul 1 Impozitele şi taxele datorate de către reprezentantele din România ale societăţilor comerciale şi organizaţiilor economice străine + Articolul 1 (1) Reprezentantele din România ale societăţilor comerciale şi organizaţiilor economice străine pentru a-şi putea desfăşura activitatea sînt obligate să solicite Ministerului Comerţului şi Turismului eliberarea autorizaţiei de funcţionare. Pentru obţinerea autorizaţiei de funcţionare vor face dovada ca au depus, în devize convertibile, suma de 1.200 dolari S.U.A., reprezentind taxa de timbru aferentă cererii şi eliberării autorizaţiei respective. ... (2) Taxa prevăzută la alin. (1) este aferentă unui an calendaristic. Eliberarea de autorizaţii pe o perioadă mai mare de un an se poate face numai cu perceperea taxei prevăzute la alin. (1), proporţional cu numărul de ani prevăzuţi în cererea de autorizare. ... (3) Dacă în cererea de eliberare a autorizaţiei de funcţionare, reprezentantele societăţilor comerciale sau organizaţiilor economice străine solicita să efectueze sau sa intermedieze activităţi de comerţ exterior şi pentru alte firme străine, taxa prevăzută la alin. (1) se majorează cu 10% pentru fiecare din aceste firme. ... (4) În cazul autorizaţiilor de funcţionare eliberate în cursul anului, pentru perioada pînă la 31 decembrie al acelui an, se percepe partea din taxa anuală prevăzută la alin. (1) corespunzătoare trimestrelor rămase pînă la finele anului, inclusiv trimestrul în curs. ... (5) Respingerea cererii de autorizare sau renunţarea la autorizare înainte de aprobarea eliberării acesteia da dreptul la restituirea a 80% din taxa prevăzută la alin. (1). Renunţarea la autorizaţia aprobată, precum şi retragerea acesteia, nu dau dreptul la restituirea taxei prevăzute la alin. (1). ... (6) Cererile pentru reînnoirea autorizaţiilor, precum şi reînnoirea autorizaţiilor sînt supuse taxei prevăzute la alin. (1) în aceleaşi condiţii. ... + Articolul 2 (1) Reprezentantele în România ale societăţilor comerciale şi organizaţiilor economice străine se supun impozitului pe venit, conform anexei nr. 1. ... (2) Venitul impozabil se determina prin scăderea din comisioanele primite de la societăţile comerciale şi organizaţiile economice străine pe care le reprezintă a cheltuielilor efectuate pentru exercitarea activităţii (salarii, chirii, iluminat, telex, telefon, materiale de întreţinere şi altele), dovedite cu acte justificative. ... (3) Impozitul calculat pe venitul stabilit potrivit alin. (2) nu poate fi mai mic decît impozitul aferent veniturilor stabilite prin anexa nr. 2. ... + Articolul 3Stabilirea venitului impozabil se face pe baza declaraţiilor de impunere, depuse la organele financiare pe raza cărora îşi au sediul reprezentantele societăţilor comerciale sau organizaţiilor economice străine, în termen de 15 zile de la eliberarea autorizaţiei de funcţionare şi apoi anual, în cursul lunii ianuarie, precum şi a evidentelor privind veniturile, cheltuielile şi persoanele angajate de reprezentantele societăţilor comerciale sau organizaţiilor economice străine. + Articolul 4La începutul fiecărui an impozitul se stabileşte provizoriu asupra venitului impozabil declarat, care nu va fi mai mic decît impozitul definitiv al anului precedent. În luna ianuarie a anului următor şi la încetarea activităţii impozitul se definitiveaza. + Articolul 5 (1) Impozitul calculat conform art. 4 sau diferenţele de impozit stabilite în plus de organele financiare se plătesc la termenele prevăzute de reglementările legale în vigoare. ... (2) Pentru depăşirea termenelor de plată se datorează majorări de întîrziere, calculate la sumele neachitate în termen, de 2% pentru fiecare luna sau fracţiune de luna de întîrziere, dar nu mai mult decît impozitul neachitat la termen. ... + Articolul 6Reprezentantele sînt obligate sa ţină evidentele prevăzute de legislaţia în vigoare. + Articolul 7Impozitul pe salariile personalului format din cetăţeni străini şi cetăţeni români se calculează pe baza cotelor prevăzute la anexa nr. 3. + Articolul 8 (1) Prevederile din prezenta hotărîre referitoare la impozite şi taxe se completează cu cele prevăzute de legislaţia fiscală în vigoare, în măsura în care nu contravin acestora. ... (2) Declararea venitului impozabil, stabilirea, comunicarea şi încasarea impozitului datorat, modalitatea de soluţionare a contestaţiilor şi cererilor cu privire la revizuirea impozitului şi alte norme procedurale cuprinse în reglementările din România, referitoare la impunerea veniturilor persoanelor fizice şi juridice, precum şi la calcularea taxelor şi plata acestora, sînt aplicabile şi reprezentantelor societăţilor comerciale sau organizaţiilor economice străine. ... + Articolul 9 (1) Nedeclararea totală sau în parte a veniturilor realizate de reprezentantele din România ale societăţilor comerciale şi organizaţiilor economice străine constituie contravenţie şi se sancţionează cu amendă contravenţională de la 1.000 la 10.000 lei. ... (2) Contravenţiile stabilite prin H.C.M. nr. 68/1970, săvîrşite de salariaţii reprezentantelor din România ale societăţilor comerciale sau organizaţiilor economice străine, se sancţionează cu amendă de la 1.000 la 5.000 lei. ... (3) Amenzile contravenţionale aplicate conform alin. (1) şi (2) de mai sus nu sînt supuse prevederilor Legii nr. 32/1968 în ceea ce priveşte reducerea la 50% din minim. ... + Articolul 10 (1) Impozitele, taxele şi eventualele amenzi fiscale datorate se achită în lei proveniţi din schimb valutar la cursul în vigoare la data plăţii. ... (2) Dovada plăţii impozitelor şi taxelor datorate se face cu documentul emis de unitatea bancară la care reprezentanta are deschis contul în valută. În acest document se va menţiona şi contul în care banca virează contravaloarea în lei a valutei. ... + Capitolul 2 Drepturile şi obligaţiile salariaţilor + Articolul 11 (1) Angajarea personalului la reprezentantele din România ale societăţilor comerciale sau organizaţiilor economice străine se face, potrivit legii, numai pe bază de contract individual de muncă, prin care se stabilesc principalele drepturi şi obligaţii ale părţilor. ... (2) Contractul se încheie pe durata determinata sau nedeterminată şi se înregistrează la Oficiul muncii. ... (3) Oficiul muncii va urmări ca prin contractele de muncă astfel încheiate salariile în valută, precum şi celelalte drepturi cuvenite, să fie stabilite în conformitate cu prevederile legislaţiei în vigoare. ... + Articolul 12Pe lîngă salariile în valută prevăzute în contracte, reprezentantele societăţilor comerciale sau organizaţiilor economice străine plătesc în valută şi contribuţia la asigurările sociale pentru cetăţenii români sau străini cu domiciliul în România, în cuantum de 25%, calculată asupra cîştigului brut realizat în valută de către aceştia. + Articolul 13Contribuţia pentru pensia suplimentară, drepturile de pensii şi asigurări sociale se calculează la salariile primite de angajaţi echivalente în lei, după scăderea impozitului şi sumelor destinate fondului pentru perfecţionarea pregătirii profesionale a personalului. + Articolul 14 (1) Din echivalentul în lei al sumelor în valută reprezentind cîştigurile şi alte drepturi de personal, din care s-a scăzut impozitul aferent acestora, o parte, calculată potrivit anexei nr. 4, se vărsa la fondul pentru perfecţionarea pregătirii profesionale a personalului în concordanta cu cerinţele economiei de piaţa, precum şi pentru extinderea relaţiilor economice internaţionale, constituit la Ministerul Învăţămîntului şi Ştiinţei. ... (2) Din diferenţa rezultată după stabilirea cotei reprezentind fondul pentru perfecţionarea pregătirii profesionale a personalului (conform anexei nr. 4) o cota de 10% calculată asupra salariului brut rămîne la dispoziţia angajaţilor, în valută, la cursul de schimb în vigoare. ... (3) Sumele în valută primite sub forma de prime şi premii în timpul desfăşurării activităţii sau la încheierea acesteia se supun prevederilor art. 7 şi ale art. 14 alin. (1) separat, pe măsura încasării lor, iar diferenţa rămîne în valută la dispoziţia personalului, la cursul de schimb în vigoare. ... (4) Contribuţia pentru pensia suplimentară, calculată în conformitate cu prevederile art. 13, se suporta de către cetăţenii români. ... (5) Organele fiscale locale sînt obligate sa comunice reprezentantelor numărul de cont în care trebuie virate impozitele şi taxele datorate şi sa urmărească încasarea în termen a acestora. ... + Capitolul 3 Dispoziţii finale + Articolul 15Prevederile prezentei hotărîri se aplică în mod corespunzător şi cetăţenilor români şi străini angajaţi, cu respectarea reglementărilor în vigoare sau ale înţelegerilor speciale, de către: a) filiale ale băncilor străine şi mixte; ... b) birouri ale societăţilor de transport străine (aeriene, maritime, fluviale, cai ferate, rutiere), reprezentantelor (birourilor) unor agenţii de turism străine şi altele asemenea; ... c) reprezentantele unor organizaţii de caritate străine. ... + Articolul 16DispoziţiileHotărîrii Consiliului de Miniştri nr. 1466 din 6 noiembrie 1973pentru modificarea listei actelor şi faptelor supuse taxelor de timbru, precum şi a tarifului taxelor de timbru, stabilită prinHotărîrea Consiliului de Miniştri nr. 911/1955, precum şi orice alte dispoziţii contrare se abroga. + Articolul 17Prezenta hotărîre se aplică începînd cu data de 1 decembrie 1990.PRIM-MINISTRUPETRE ROMAN + Anexa 1COTELEde impozit pentru impunerea veniturilor reprezentantelor societăţilor comerciale şi organizaţiilor economice străine
50.001- 51.200 10% pentru ceeace depăşeşte 50.000
51.201- 53.000 120 lei+15% '' '' '' 51.200
53.001- 55.000 390 lei+20% '' '' '' 53.000
55.001- 58.000 790 lei+25% '' '' '' 55.000
58.001- 65.000 1540 lei+30% '' '' '' 58.000
65.001- 80.000 3640 lei+35% '' '' '' 65.000
80.001-100.000 8890 lei+40% '' '' '' 80.000
100.001-130.000 16890 lei+42% '' '' '' 100.000
130.001-145.000 29490 lei+44% '' '' '' 130.000
145.001-160.000 36090 lei+46% '' '' '' 145.000
160.001-175.000 42990 lei+48% '' '' '' 160.000
175.001-190.000 50190 lei+50% '' '' '' 175.000
190.001-205.000 57690 lei+52% '' '' '' 190.000
205.001-220.000 65490 lei+54% '' '' '' 205.000
220.001-235.000 73590 lei+56% '' '' '' 220.000
235.001-250.000 81990 lei+58% '' '' '' 235.000
250.001-265.000 90690 lei+60% '' '' '' 250.000
265.001-280.000 99690 lei+62% '' '' '' 265.000
280.001-295.000 108990 lei+64% '' '' '' 280.000
295.001-310.000 118590 lei+66% '' '' '' 295.000
310.001-325.000 128490 lei+68% '' '' '' 310.000
325.001-340.000 138690 lei+70% '' '' '' 325.000
340.001-355.000 149190 lei+72% '' '' '' 340.000
355.001-370.000 159990 lei+74% '' '' '' 355.000
370.001-385.000 171090 lei+76% '' '' '' 370.000
385.001-400.000 182490 lei+78% '' '' '' 385.000
400.001-415.000 194190 lei+80% '' '' '' 400.000
415.001-420.000 206190 lei+82% '' '' '' 415.000
+ Anexa 2VENITURILEstabilite în funcţie de numărul de persoane care lucrează în cadrul reprezentantei
Tipul de reprezentanţă*) Venitul impozabil
A (1 - 2 persoane) 200.000
B (3 - 5 persoane) 411.000
C (6 - 8 persoane) 785.000
Notă ... *) În numărul persoanelor pe baza căruia se stabileşte tipul de reprezentanta nu se cuprinde: secretara, dactilografa, sofer, stenodactilografa, telexist, curier, muncitor calificat, femeie de serviciu. + Anexa 3COTELEimpozitului pe salariile cetăţenilor străini şi cetăţenilor români
Salariul lunar impozabil Cota de impozit % Impozitul - lei - Impozitul pentru veniturile din intervale
Intervale de venit - lei - Impozitul pe intervale creşte
Între 1 şi 910 lei Scutit de impozit
960 3,50 34 961- 1060 de fiecare 10 lei cu 1,90 lei
1060 5,00 53 1061- 1160 de fiecare 10 lei cu 2,20 lei
1160 6,50 75 1161- 1260 de fiecare 10 lei cu 2,70 lei
1260 8,10 102 1261- 1360 de fiecare 20 lei cu 4,60 lei
1360 9,20 125 1361- 1460 de fiecare 25 lei cu 5,50 lei
1460 10,10 147 1461- 1760 de fiecare 25 lei cu 5,75 lei
1760 12,20 216 1761- 2060 de fiecare 50 lei cu 9,00 lei
2060 13,00 270 2061- 3060 de fiecare 50 lei cu 9,50 lei
3060 15,00 460 3061- 5060 de fiecare 50 lei cu 10,00 lei
5060 17,00 860 5061- 7060 de fiecare 50 lei cu 10,50 lei
7060 18,20 1285 7061-10060 de fiecare 50 lei cu 11,00 lei
10060 19,30 1944 peste 10060 lei, la cota de 19,30 se adaugă cîte un procent pentru fiecare 2500 lei
NOTĂ:Impozitul rezultat din aplicarea cotelor prevăzute în prezenta anexa nu poate depăşi 45 la suta din venitul impozabil. + Anexa 4CALCULULcotei reprezentind fondul pentru perfecţionarea pregătirii profesionale a personalului
Venit net*) Cota ────────────────── fixă + procentuală
Pînă la 5.000 5%
De la 5.001 - 6.000 250+20% din diferenţa ce depăşeşte 5.000
6.001 - 7.000 450+30% '' '' '' 6.000
7.001 - 8.000 750+40% '' '' '' 7.000
8.001 - 9.000 1150+50% '' '' '' 8.000
9.001 - 10.000 1650+60% '' '' '' 9.000
Peste 10.000 2250+70% '' '' '' 10.000
Notă ... *) Prin venit net se înţelege totalul drepturilor băneşti cuvenite în cursul unei luni, mai puţin cele sub forma primelor şi a premiilor menţionate la art. 14 alin. 3, diminuate cu impozitul calculat conform anexei nr. 3.----------------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17